open-index/open-wikipedia-markdown huggingface dataset:
Mandinga

**„Mandinga“** – Rumunijos pop grupė iš Bukarešto. Nuo grupės sukūrimo vokalistė buvo Elena Gheorghe, kuri grupę paliko 2005 metais. Nuo 2006 m. iki 2016 m. vokalistė buvo Elena Ionescu. Ionescu grupę paliko 2016 m. kovą, siekianti solo karjeros ir buvo pakeista Ispanijos dainininke Barbara Isasi.

Po pergalės Rumunijos nacionaliniame finale, grupė atstovavo savo šaliai 2012 m. Eurovizijos dainų konkurse su daina „Zaleilah“. Grupė finale užėmė 12-ąją vietą su 71 tašku.

## Diskografija

### Albumai
* …de corazón (2003)
* Soarele meu (2005)
* Gozalo (2006)
* Donde (2008)
* Club de Mandinga (2012)

### Singlai
* Europarty (2012)
* Zaleilah (2012)
* Papichulo (2012)
* The Mac Mac Song (2013)
* La Vita E Bella (2013)
* Cinéma (2013)

## Šaltiniai

## Nuorodos

* Oficiali grupės svetainė
* Mandinga — „Zaleilah“ (video)

|-
Juozas Pavilonis

**Juozas Pavilonis** (1875–1961) – verslininkas, visuomenininkas.

1917 m. rugsėjo 18 – rugsėjo 22 d. dalyvavo Vilniaus konferencijoje, kurioje buvo išrinkta Lietuvos taryba, atkūrusi Lietuvos nepriklausomybę.

Vedė Konstanciją Žukauskaitę-Pavilonienę (1885–1970) – rašytojo Antano Žukausko-Vienuolio seserį. Sūnus Juozas Pavilonis (1911-1999) – žemėtvarkininkas matininkas, atsiminimų apie A. Vienuolį autorius. Dukra Bronė Pavilonytė-Kazokaitienė (1915–2012) – pedagogė piešimo ir darbų mokytoja, muziejininkė.

## Šaltiniai
Dniestro Bilhorodas

**Dniestro Bilhorodas** () – miestas pietų Ukrainoje, Odesos srityje, 46 km į pietvakarius nuo Odesos, Dniestro limano pakrantėje, 18 km nuo Juodosios jūros. Rajono centras. Yra jūrinis uostas, geležinkelio stotis prie Odesos–Izmailo linijos, plentas į Odesą. Maisto (žuvies konservų, mėsos, vyno), baldų gamybos pramonė. Veikia krašto muziejus. Miesto įžymybė – didžiausias Ukrainoje Akermano fortas (XIII-XV a., plotas 9 ha). Yra senovės graikų miesto Tyro liekanos.

## Istorija

Apie VI a. pr. m. e. graikų kolonistai iš Mileto Tyro (Dniestro) upės žiotyse įkūrė ***Tyro*** () miestą. Čia apsigyveno tyragetų (*Tyragetae*) gentys (Tyro getai). Apie 50 m. pr. m. e. getai miestą sunaikino. Vėliau čia įsikūrė romėnai, miestą nusiaubė gotai, paskui miestas tapo pavaldus Bizantijai (vadintas ***Maurokastru*** (Μαυρόκαστρον)). Čia savo tvirtovę pastatė genujiečiai ir ją vadino *Montecastro*. 1359 m. miestas tapo pavaldžiu Moldovos kunigaikštystei, vadintas ***Četatia Alba*** (). 1503 m. miestą užėmė ir iki 1918 m. valdė turkai (tada vadintas ***Akermanu*** (). Osmanams tai buvo strateginė tvirtovė kovose su ATR, o vėliau Rusija. 1770, 1774 ir 1806 m. rusai miestą buvo užėmę, bet turkai jį atkovodavo atgal. 1918 m. su visa Besarabija Akermanas atiteko Rumunijai, bet 1944 m. jį okupavo Raudonoji armija. Dniestro Bilhorodas tapo Ukrainos dalimi.


File:Церковь Николаевская, 1867 г..JPG|Šv. Nikolajaus cerkvė
File:Tyras1.jpg|Tyro liekanos
File:Белгород-Днестровский13.jpg|Miestas limano pakrantėje


## Šaltiniai
Belebėjus

**Belebėjus** (, ) – miestas Rusijoje, vakarų Baškortostane, 180 km į pietvakarius nuo Ufos, prie Usenio upės (Iko intakas). Rajono centras (pats miestas jam nepriklauso). Geležinkelio stotis, kelias į Tuimazus. Mašinų (automobilių dalių, staklių, pompų), maisto (pieno, spirito), keramikos pramonė. Škapovo naftos gavybos rajono centras.

## Gyventojai

Tautinė sudėtis (2010 m.): rusai 47 %, totoriai 23,1 %, čiuvašai 12,5 %, baškirai 12,5 %, ukrainiečiai 1,7 %, mordviai 1 %, kiti 2,2 %.

## Istorija

Gyvenvietę įkūrė čiuvašai. Šaltiniuose ji minima nuo 1757 m. Miesto statusas suteiktas 1781 m., Belebėjus tapo Ufos gubernijos apskrities centru. 1941–1943 m. į Belebėjų buvo perkelta Lenino vardo karinė–politinė akademija. 1953 m. pradėta naftos gavyba.

## Šaltiniai
Sofi Marinova

**Sofija Marinova Kamenova**, geriau žinoma kaip **Sofi Marinova** (; g. 1975 m. gruodžio 5 d., Sofijoje) – Bulgarijos pop-folk ir etno-pop dainininkė. Ji yra viena iš populiariausių dainininkų Bulgarijoje, ji laimėjo keletą muzikos apdovanojimų ir konkursų. Sofi laimėjo bulgarų „Eurovizijos“ nacionalinį finalą su daina „Love Unlimited“, tapdama Bulgarijos atstove 2012 m. Eurovizijos dainų konkurse Baku, Azerbaidžane.

## Eurovizija

Sofi Marinova buvo pasirinkta atstovauti Bulgarijai gegužės mėn. vykstančią 2012 m. Euroviziją su daina „Love Unlimited“. Ji laimėjo nacionalinį finalą, kuris vyko vasario 29 dieną, iš viso surinkdama 20 balų – 12 taškų iš žiūrovų ir 8 taškus nuo žiuri. Ji buvo viena iš favoričių laimėti. Dainos „Love Unlimited“ autoriai – Yassen Kotsev ir Krum Georgiev. Dainos žodžiai kalba apie peržengiančią ir visa apimančios meilės jėgą (*The song has no borders, language and colour*, lietuviškai: „daina neturi sienų, kalbos ir spalvų“). Daina skamba bulgarų kalba, tačiau yra frazė „I love you“ ('Aš tave myliu') kuri skamba turkų, graikų, ispanų, serbų-kroatų, prancūzų, romų, anglų, azerbaidžiečių ir italų kalbomis. Marinova šią dainą atliko per antrąjį konkurso pusfinalį, kuris vyko gegužės 24 d. ir jame užėmė 11 vietą.

## Diskografija

### Soliniai albumai
* 1997: *Единствен мой*
* 1999: *Моят сън*
* 2000: *Студен пламък*
* 2001: *Нежна е нощта*
* 2002: *Осъдена любов*
* 2004: *5 октави любов*
* 2005: *Обича*
* 2006: *Остани*
* 2008: *Време спри*
* 2009: *VIP-ът*

### Albumai su grupe ''Super Express''
* 1995: *Мечта*
* 1996: *Без конкуренция*
* 1997: *Стари рани*
* 1999: *Песни от сърце / Гиля таровило*

## Nuorodos

* Daina „Love Unlimited“

|-
Belzas

**Belzas** () – miestas vakarų Ukrainoje, Lvovo srityje, 12 km į vakarus nuo Červonohrado, šalia Lenkijos sienos, prie Solokijos upės. Yra geležinkelio stotis, keliai į Červonohradą, Rava Ruskają, Velikije Mostus. Yra krašto muziejus, biblioteka, profesinė mokykla, veikia unitų ir stačiatikių bažnyčios. Yra XVII-XVIII a. barokinis moterų vienuolynas, vyrų domininkonų vienuolynas (dabar rotušė), XVI a. katalikų bažnyčios griuvėsiai, žydų sinagogos liekanos, 1606 m. laikrodžio bokštas, 1906 m. varpinė.

## Istorija

Senovėje šioje teritorijoje gyveno keltų, slavų gentys. Belzas šaltiniuose minimas nuo 1030 m., kur rašoma, kad Kijevo Rusia miestą atkovojo iš lenkų. Upės pakrantėje buvo įrengta tvirtovė. 1170 m. Belzas tapo Belzo kunigaikštystės sostine. XI-XIV a. Belzas buvo vienas svarbiausių Galicijos miestų, priklausė tai Haličui-Voluinei, tai LDK, tai Lenkijai. Nuo X a. mieste įsikūrė žydai karaitai, o XIV a. – aškenaziai. 1377 m. suteiktos Magdeburgo teisės. 1462 m. tapo ATR dalimi. XIX–XX a. pr. Belze dominavo žydai, miestas buvo svarbus judaizmo centras, greta veikė domininkonų vienuolių kompleksas. Per antrąjį pasaulinį karą daugumą žydų sunaikino naciai. 1951 m. miestas iš Lenkijos perduotas TSRS.


File:Belz Town hall.jpg|Rotušė
File:Belz Ruins of church.jpg|Katalikų bažnyčios griuvėsiai
File:Betknesetbelz.jpg|Belzo sinagoga XIX a.
File:Белз. Звонница..jpg|Dominikonų vienuolyno varpinė


## Šaltiniai
Anastasija Petrik

**Anastasija Igorivna „Nastia“ Petrik** (; g. 2002 m. gegužės 4 d.) – Ukrainos dainininkė.

## Apdovanojimai
* 2012 – Vaikų „Eurovizijos“ konkursas – pirmoji vieta.
Candy (grupė)

**„Candy“** (stilizuotai – **CANDY**) – paauglių muzikos grupė iš Tbilisio, Gruzijos. Jie yra geriausiai žinomi dėl pergalės Vaikų Eurovizijos dainų konkurse 2011 m.

## Grupės sudėtis
Grupę sudaro penkios dainininkės: Irina Hechanovi, Mariam Gvaladze, Ana Hanchalyan, Gvantsa Saneblidze ir Irina Kovalenko.

### Irina Hechanova
Gimė 2000 m. gruodžio 3 d. Tbilisyje. 2009 m. Irina laimėjo geriausios dainininkės apdovanojimą. 

### Mariam Gvaladze
Gimė 1997 m. vasario 9 d. Tbilisyje. Nuo 2007 m. ji dalyvavo daugelyje muzikos festivalių. 

### Ana Hanchalyan
Gimė 1996 m. gegužės 19 d. Tbilisyje. Nuo 2002 m. mokosi Anna Central muzikos mokykloje. 2010 m. ji buvo Tarptautinio muzikos konkurso Makedonijoje nugalėtoja.

### Gvantsa Saneblidze
Gimė 1997 m. spalio 26 d. Kutaisyje. Ji taip pat yra pasiekusi labai gerų rezultatų daugelyje muzikos festivalių. Gvantsa kalba anglų, rusų ir prancūzų kalbomis.

### Irina Kovalenko
Gimė 1997 m. kovo 29 d. Tbilisyje. Nuo 2006 m. ji pradėjo imtis profesionalaus dainavimo. Irina yra įvairių konkursų, festivalių ir kultūros renginių dalyvė. Ji kalba anglų, rusų, vokiečių ir japonų kalbas. Laisvalaikiu žaidžia tenisą.
Belinskis

**Belinskis** () – miestas Rusijoje, Penzos srityje, 129 km į pietvakarius nuo Penzos, prie Didžiojo Čembaro ir Mažojo Čembaro upių santakos. Rajono centras. Per miestą eina Penzos–Tambovo kelias, geležinkelio stotis „Belinskaja“ yra už 55 km, Kamenkos mieste. Metalo apdirbimo, maisto pramonė. Mieste išlikę XVIII a. architektūros pavyzdžių, rašytojo, filosofo Visariono Belinskio sodyba-muziejus, paminklas Belinskui. 17 km nuo Belinskio miesto yra Lermontovo kaimas (Tarchanai), kur gyveno rašytojas Michailas Lermontovas.

## Istorija

Gyvenvietė įkurta XVIII a. pr., rašytiniuose šaltiniuose minima nuo 1723 m., tuomet vadinta ***Čembaru*** (*Чембар*). 1780 m. suteiktas miesto statusas, Čembaras tapo Penzos gubernijos apskrities centru. XIX a. mieste veikė 5 cerkvės, 6 mokymo įstaigos, 11 fabrikų, Čembaras buvo svarbus kultūrinis centras. 1948 m. miestas pervadintas Visariono Belinskio garbei.

## Šaltiniai
Bilickė

**Bilickė** () arba **Belickojė** () – miestas rytų Ukrainoje, Donecko srityje, Dobropilios miesto taryboje, prie Vodianos upelio, netoli Mercalocvo geležinkelio stoties. Keliai į Dobropilį, Pokrovską, Družkivką. Akmens anglių gavybos centras. Yra kultūros namai, karo šlovės muziejus.

## Istorija

1909 m. atvykėliai iš Rusijos įkūrė Belickojės viensėdį. 1951 m. atidaryta anglių šachta, ėmė kurtis gyvenvietė. 1956 m. jai suteiktas miesto tipo gyvenvietės, 1966 m. – miesto statusas.

## Šaltiniai
Belinshauzeno stotis

**Belinshauzeno stotis** () – Rusijos antarktinė tyrimų stotis, įkurta prie vakarinių Antarktidos krantų esančiose Pietų Šetlando salose, Karaliaus Jurgio (Vaterlo) saloje. 1968 m. vasario 22 d. įkurta tarybinės antarktinės ekspedicijos. Pavadinta Rusijos antarktinio keliautojo Fadėjaus Belinshauzeno garbei.

Greta Belinshauzeno stoties veikia Čilės antarktinė stotis – Presidente Eduardo Frėj Montalva. 2004 m. pastatyta Šv. Trejybės cerkvė (vienintelė nuolat veikianti cerkvė Antarktidoje). Veikia palydovinis ryšys. Kroviniai pristatomi 2 kartus per metus laivu „Akademikas Fiodorovas“ bei per čiliečių Teniente Rodolfo Marsh Martin oro uostą.

Klimatas pakankamai švelnus, vidutinė temperatūra rugpjūtį -6,8 °C, vasarį +1,1 °C.


File:King George Island Kirche der Bellingshausen Station.jpg|Švč. Trejybės cerkvė
File:Antarctica, pollution, environment, Russia, Bellingshausen 7.JPG|Seni kroviniai, talpos stoties krantinėje
File:Antarctica, pollution, environment, Russia, Bellingshausen 1.JPG|Seno ZIL-130 liekanos 


## Šaltiniai
Belinshauzeno dubuma

**Belinshauzeno dubuma** – povandeninė dubuma Ramiojo vandenyno pietryčiuose, tarp Antarktidos ir Pietų Amerikos žemyninių šlaitų bei Pietų Ramiojo vandenyno, Rytų Ramiojo vandenyno ir Čilės pakilumų. Išsidriekusi iš pietryčių į šiaurės vakarus ~8000 km. Būdingas gylis 4000-5000 m, didžiausias gylis 5399 m. Dugną dengia molis ir diatominis dumblas.

## Šaltiniai
Belinshauzeno šelfinis ledynas

**Belinshauzeno šelfinis ledynas** – šelfinis ledynas rytų Antarktidoje, rytinėje Princesės Martos kranto dalyje. Išsidriekęs į Atlanto vandenyną ~100 km. Ledyno liežuvio galas nuolat trūkinėja (1964 m. didelė jo dalis atskilo). 1969 m. ledynas užėmė 1700 km² plotą, buvo iki 75 km pločio, 30–50 km ilgio. Pietuose ribojasi su Fimbuliseno šelfiniu ledynu.

Belinshauzeno šelfinis ledynas tyrinėtas 1961 m., pavadintas keliautojo Fadėjaus Belinshauzeno garbei.

## Šaltiniai
Katalonijos kelias

**Katalonijos kelias** () − Ispanijos šiaurės rytuose esančio Katalonijos regiono gyventojų susikibimas rankomis, taip išreiškiant savo nepriklausomybės siekį, įvykęs 2013 m. rugsėjo 11 d. 

400 km žmonių rankų grandinė nusidriekė per visą regioną − nuo Pirėnų iki Valensijos. Šią akciją Katalonija surengė pagal Baltijos kelio pavyzdį, kai 1989 m. estai, latviai ir lietuviai, tuomet dar priklausę Sovietų Sąjungai, sudarė 600 kilometrų žmonių rankų grandinę.

Katalonija yra ekonomiškai stipriausias Ispanijos autonominis regionas šalies šiaurės rytuose, nusidriekęs palei Viduržemio jūros pakrantę. Sostinė − Barselona, gyventojai − katalonai, kalbantys katalonų kalba. Regionas 2006 m. praplėtė savo autonomiją, bet labai dažnai nesutaria su Ispanijos valdžia, didžioji visuomenės dalis yra nepriklausomybės šalininkai.

Katalonai rugsėjo 11 d. švenčia savo nacionalinę šventę. Taip jie mini Barselonos užkariavimą 1714 m. rugsėjo 11 d. Ispanų karaliaus Pilypo V  daliniams tada užėmus miestą, Katalonija neteko autonomijos teisių.

Katalonijos kelias į nepriklausomybę yra tolimas. Nors Katalonijos vyriausybės vadovas pažadėjo surengti referendumą dėl nepriklausomybės, centrinė Vyriausybė Madride yra griežtai prieš regiono atsiskyrimą. Ji remiasi Konstitucija, kuri garantuoja Ispanijos „vienybę“.
Tamilų raštas

**Tamilų raštas** () – rašto sistema, priklausanti Brahmi raštų šeimai. Šiuo raštu užrašoma tamilų kalba, taip pat tamilų žemėse užrašinėtas sanskritas, smulkios Pietų Indijos kalbos.

Tamilų rašto pirmtakas buvo Granta raštas, VI a. sukurtas iš pietų Brahmi rašto. Kurį laiką taip pat naudotas Valetutu raštas. Tamilų raštas galutinai sunormintas tik XX a. pr.

Raštą sudaro 12 priebalsių ir 18 balsių. Kaip ir devanagari, tamilų raštas yra ne abėcėlinis, bet skiemeninis. Priešingai nei devanagari, tamilų raštas naudoja vieną ženklą, žymintį tos eilės skardųjį ir duslųjį priebalsį (pvz., க் žymi ir k, ir g, ப் – ir p, ir b). Priebalsių ligatūros retos, jas atstoja virama (*pulli*), žymima tašku virš priebalsio.

## Ženklai

### Priebalsiai





Šiuolaikinėje tamilų kalboje taip pat naudojami šie priebalsiai, skirti žymėti garsus skoliniuose iš kitų kalbų.

### Balsiai
Tamilų rašte (kaip ir devanagari) balsiai išskiriami į tikruosius balsius ir dvibalsius. Izoliuotose formose jie sutinkami tik žodžio pradžioje.





Balsio ir priebalsio ligatūros sudaromos tokiu būdu (pavyzdys su k):




Taip pat naudojamas ženklas *akh* ஃ (visarga), pažymėti iškvėpimą žodžio gale. Šiais laikais šis ženklas naudojamas ir kaip diakritikas, su kuriuo sudaromi naujų garsų atitikmenys (ஃப = f).

### Skaitmenys ir simboliai

Tamilų rašte yra atskiri ženklai ne tik skaitmenims nuo 0 iki 9, bet ir ženklai skaitmenims 10, 100, 1000 bei santrumpoms.
Dina Garipova

**Dina Fagimovna Garipova** (, totor. *Динә Фәһим кызы Гарипова*; g. 1991 m. kovo 25 d.) – totorių kilmės Rusijos dainininkė. Garipova buvo išrinkta Rusijos transliuotojo „Channel One“ atstovauti Rusijai 2013 m. Eurovizijos dainų konkurse Malmėje, Švedijoje, su daina „What If“ ().

## Biografija
Garipova gimė 1991 m. kovo 25 d. Zelenodolske, Tatarstane, Rusijoje, gydytojų šeimoje. Nuo šešerių metų Garipova mokėsi dainuoti „Zolotoy mikrofon“ teatre kartu su Elena Antonova, kuri buvo jos vokalo mokytoja. Kai Garipova baigė „Zolotoy mikrofon“, ji gastroliavo su Tatarstano dainininke Gabdelfat Safin.

Dina yra „FK Rubin Kazan“ gerbėja.

### Dalyvavimas 2013 m. Eurovizijoje

2013 m. vasario 19 d. buvo paskelbta, kad Rusijai atstovaus Dina Garipova su daina "What If". Gegužės 18 d. Eurovizijos finale užima 5 vietą.

## Diskografija

### Singlai
* 2013 – „What If“

## Apdovanojimai
* 1999 - I vietos nugalėtoja Rusijos konkurse "Firebird"
* 2005 - nugalėtoja tarptautiniame konkurse Estijoje, Tartu
* 2012 - šou "Balsas" ("Голос") nugalėtoja
* 2012 - nusipelnęs Tatarstano Respublikos Menininkas
* 2013 - 5 vieta tarptautiniame 2013 m. Eurovizijos dainų konkurse

## Nuorodos

* Oficiali svetainė
Amandine Bourgeois

**Amandina Buržua** (; g. 1979 m. birželio 12 d., Anguleme) – prancūzų dainininkė.

## 2013 m. Eurovizija
2013 m. sausio 22 d. „Le Parisien“ paskelbė, kad Buržua atstovaus Prancūzijai 2013 m. Eurovizijos dainų konkurse Malmėje, Švedijoje, su daina „L’enfer et moi“, kuri konkurse užėmė 23 vietą.

## Diskografija

### Albumai
* 2009 – 20 m²
* 2012- Sans amour mon amour

### Singlai
* 2009 – Tant de moi
* 2012 – Sans amour
* 2012 – Incognito (su Murray James)
* 2013 – L’enfer et moi

## Nuorodos
* Oficiali svetainė 

|-
Anmary

**Linda Amantova** (; g. 1980 m. kovo 3 d.; geriau žinoma kaip **Anmary**) – Latvijos dainininkė, kuri laimėjo Latvijos nacionalinę atranką į 2012 m. „Euroviziją“, vykusią Azerbaidžane, su daina „Beautiful Song“.

Amantova baigė Latvijos Jazepo Vytuolio muzikos akademiją. Ji dalyvavo TV šou „Talantu Fabrika 2“, kur ji užėmė antrąją vietą.

Anmary 2013 m. Eurovizijos dainų konkurse finale pristatė šalies taškus.

## Diskografija

### Singlai
* 2012 – „Beautiful Song“

## Nuorodos
* Daina ''Beautiful Song''

|-
Pelenai (grupė)

**Pelenai** – Lietuvos roko grupė, susikūrusi 1986 m. 1990 m. koncertavo rugpjūtį Europos kelio akcijos metu Lazdijuose. Savo pirmąją kasetę išleido 1993 m.

## Grupės sudėtis
Dabartiniai nariai:
* Česlovas Gabalis – vokalas
* Gintas Banys – bosinė gitara
* Audrius Piragis – gitara
* Martynas Lukoševičius – mušamieji
* Saulius Didžiulis - klavišiniai.

## Diskografija
* 1993 m. „**Aš pavargau**“ (mc)
* 1998 m. „**Degančios sielos**“ (mc/cd)
* 1998 m. „**Baltas vėjas**“ (mc/cd)
* 2000 m. „** Kitaip**“ (mc/cd)
* 2000 m. „**Tyliai**“ (mc/cd; 2013 - cd)
* 2001 m. „**Veža**“ (mc/cd)
* 2003 m. „**Laiškai**“ (mc/cd)
* 2004 m. „**Išsaugoti tyliai**“ (mc/cd)
* 2010 m. „**Ugnies ratu**“ (cd)
* 2014 m. „**Zona 51**“ (cd)

## Vaizdo klipai
* 1997 arba 1998 m. „Lopšinė“

## Nuorodos

* Pelenai dainos
Paskutinis mohikanas (filmas)

**Paskutinis mohikanas** () – 1992 m. JAV epinis istorinis filmas, kurio veiksmas vyksta 1757 m., Prancūzų ir indėnų karo metu. Filmas pastatytas kino studijoje „Morgan Creek Pictures“ ir remiasi rašytojo James Fenimore Cooper to paties pavadinimo romanu bei George B. Seitz to paties pavadinimo 1936 m. filmo scenarijumi. Filmą režisavo Michael Mann. Pagrindinius vaidmenis atliko Daniel Day-Lewis, Madeleine Stowe, Jodhi May ir Russell Means.

## Siužetas

Prancūzų ir indėnų karo metu mohikanas Čingačgukas (akt. Russell Means) su sūnumis, kurių vienas įsivaikintas baltasis, pramintas Sakalo akimi, aplanko Kamerono pasienio punktą. Jo draugas Džekas Vintropas (akt. Edward Blatchford) pasako jam, kad renka britų armijai atsargos kariuomenę. Generolas Vebas suteikia leidimą kariams išvykti, jeigu jų namus kas užpultų, bet už tai jie turės prisistatyti pas pulkininką Edmundą Munro (akt. Maurice Roëves) Viljamo Henrio forte. Ką tik atvykęs majoras Dankanas Heivordas (akt. Steven Waddington) ir huronų gidas Magua (akt. Wes Studi) paskiriami lydėti Munro dukteris, Korą ir Alis, iki jų tėvo forto. Dankanas trokšta vesti Korą, bet ji jam jaučia tik draugiškus jausmus. Magua grupelę įvilioja į savo tėvynainių pasalą, bet juos išgelbsti Sakalo akis, kartu su Unku ir Čingačguku ir nutaria juos palydėti iki forto...

## Atsiliepimai
Filmas sulaukė kritikų pripažinimo, jie gyrė filmo kinematografiją ir muziką. Filmas 65-ojoje Oskarų teikimo ceremonijoje pelnė geriausios muzikos apdovanojimą.

Tinklalapyje Rotten Tomatoes „Paskutinis mohikanas“ įvertinas 97 % (34 teigiamos recenzijos iš 35).

## Išnašos
Namo ulusas

**Namo ulusas** (, ) – ulusas vidurio Jakutijoje. Administracinis centras – Namcai.

## Geografija

Uluso teritorija išsidėsčiusi Vidurio Jakutijos lygumoje. Rytiniu pakraščiu teka Lena, link jos – daug smulkių intakų. Vidutinė sausio mėnesio temperatūra yra -42 °C, liepos mėnesio +18 °C. Vidutinis metinis kritulių kiekis – 200–250 mm. Yra kvarcinio smėlio, priemolio telkinių.

## Gyventojai

Tautinė sudėtis (2009 m.):
* jakutai – 96,7 %
* rusai – 2 %
* kiti – 1,3 %

## Gyvenvietės

Pagrindinės uluso gyvenvietės:
* Namcai
* Charyjalachas
* Krest Kytylas
* Stolbai
* Chatasas

## Nuorodos
* Uluso žemėlapis
Niurbos ulusas

**Niurbos ulusas** (, ) – ulusas rytinėje Jakutijoje. Administracinis centras – Niurba.

## Geografija

Uluso teritorija išsidėsčiusi Vidurio Jakutijos lygumoje. Ulusą kerta Viliujus su intakais (Marcha, Ygyata, Tiukianas). Vidutinė sausio mėnesio temperatūra yra -37 °C, liepos mėnesio +17 °C. Vidutinis metinis kritulių kiekis – 200–250 mm.

## Gyventojai

Tautinė sudėtis (1989 m.):
* jakutai – 81,8 %
* rusai – 13,7 %
* evenai – 0,2 %
* evenkai – 0,2 %
* kiti – 4,1 %

## Gyvenvietės

Pagrindinės uluso gyvenvietės:
* Niurba
* Akana
* Kiundjadė
* Sajylykas
* Antonovka

## Nuorodos
* Uluso žemėlapis
El Sueño de Morfeo

**El Sueño de Morfeo** – Ispanijos grupė iš Astūrijos. Jie atstovavo Ispanijai 2013 m. Eurovizijos dainų konkurse su daina „Contigo hasta el final (With you until the end)“.

## Nariai
* Raquel del Rosario (vokalas)
* David Feito (akustinė gitara ir vokalas)
* Juan Luis Suárez (elektrinė gitara)

## Diskografija

### Albumai
* 2005 – El Sueño de Morfeo
* 2007 – Nos vemos en el camino
* 2009 – Cosas que nos hacen sentir bien
* 2013 – Todos tenemos un sueño

### Singlai
* 2008 – Chocar (su Nek)
* 2011 – Depende de ti
* 2011 – Lo mejor está por llegar
* 2013 – Contigo hasta el final

## Nuorodos

* El Sueño de Morfeo — „Contigo hasta el final“ (video)

|-
Neriungrio ulusas

**Neriungrio ulusas** (, ) – ulusas pietinėje Jakutijoje. Administracinis centras – Neriungris.

## Geografija

Uluso teritorija kalnuota, driekiasi Stano kalnagūbris, Aldano kalnynas. Teka Aldano baseino upės: Timptonas, Čulmanas, Chatymis, Gonamas, Sutamas, Algama, Mulamas, Ijengra ir kt. Vidutinė sausio mėnesio temperatūra yra -30 °C, liepos mėnesio +16 °C. Vidutinis metinis kritulių kiekis – 500–600 mm.

Uluso teritorija eina Lenos plentas, Amūro–Jakutsko geležinkelis.

## Gyventojai

Tautinė sudėtis (2007 m.):
* rusai – 76 %
* ukrainiečiai – 9 %
* jakutai – 2 %
* evenkai – 1 %
* kiti – 12 %

## Gyvenvietės

Pagrindinės uluso gyvenvietės:
* Neriungris
* Berkakitas
* Čulmanas
* Zolotinka
* Nagornas
* Serebrianyj Boras
* Chanis
* Ijengra
* Didysis Chatymis

## Nuorodos
* Uluso žemėlapis
Chatymis

**Chatymis** (, ) arba **Chatamis** (*Хатами*) – upė Rusijoje, pietų Jakutijoje; Timptono kairysis intakas (Aldano baseinas). Prasideda Vakarų Jangų kalnagūbryje, Aldano kalnyne. Teka į pietryčius, vėliau į šiaurės rytus. Įteka į Timptoną 247 km nuo jo žiočių.

Didžiausias intakas – Leglegeras (kairysis, 74 km).

Upės baseine yra ~300 ežerų. Chatymis užšąla spalį, atitirpsta gegužę.

## Šaltiniai
Čulmanas (upė)

**Čulmanas** () – upė Rusijoje, pietų Jakutijoje; Timptono kairysis intakas (Aldano baseinas). Prasideda Stano kalnagūbryje, susiliejus Mažojo ir Dešiniojo Čulmano upėms. Teka daugiausia į šiaurės rytus. Įteka į Timptoną 362 km nuo jo žiočių.

Didžiausi intakai – Kabakta, Mažasis Čulmanas (kairieji), Berkakitas (dešinysis).

Upės baseine yra ~60 ežerų. Čulmanas užšąla spalį, atitirpsta gegužę. Upė vandeningiausia būna gegužę ir birželį. Prie upės yra Neriungrio miestas ir Čulmano gyvenvietė.

## Šaltiniai
Ijengra

**Ijengra** () – upė Rusijoje, pietų Jakutijoje; Timptono kairysis intakas (Aldano baseinas). Prasideda Stano kalnagūbrio šiauriniame šlaite. Teka pradžioje į šiaurę, vėliau į rytus. Įteka į Timptoną 470 km nuo jo žiočių.

Didžiausias intakas – Delagučis (kairysis).

Upės baseine yra ~60 ežerų. Čulmanas užšąla spalį, atitirpsta gegužę. Upė vandeningiausia būna birželį (48,5 m³/s), mažiausiai vandeninga žiemą. Prie upės yra Zolotinkos, Ijengros gyvenvietės.

Pavadinimas Ijengra pažodžiui iš jakutų kalbos reiškia „upės ragas“.
Vitalija Vonžutaitė

**Vitalija Vonžutaitė** (g. 1980 m. sausio 29 d. Kaune) – Lietuvos politinė bei visuomenės veikėja, LR Seimo narė.

## Biografija
1998 m. baigė Kauno jėzuitų gimnaziją. 2000–2004 m. studijavo Kauno technologijos universiteto Vadybos ir ekonomikos fakultete, vadybos bakalauras. 

1998–2001 m. UAB „Conangym“ konsultantė, direktoriaus pavaduotoja, direktorė. 2002–2004 m. ėjo Lietuvos verslo darbdavių konfederacijos Kauno filialo direktorės pareigas. 2005–2006 m. Darbo partijos centrinės būstinės vadovo pavaduotoja. 

2007–2011 m. Lietuvos Respublikos Seimo nario Sauliaus Girdausko, vėliau – Seimo nario Vydo Gedvilo padėjėja. 2009–2011 m. UAB „Horo.lt“ direktorė.

2012–2016 m. Lietuvos Respublikos Seimo narė, Darbo partijos frakcijos narė. 

## Šaltiniai
Valdas Skarbalius

**Valdas Skarbalius** (g. 1983 m. rugpjūčio 16 d. Kaune) – Lietuvos politinis bei visuomenės veikėjas, LR Seimo narys.

## Biografija
2001 m. baigė Jonavos Raimundo Samulevičiaus vidurinę mokyklą. 2001–2005 m. studijavo Kauno verslo kolegijoje, vadybininko specialybę.

2004 m. užėmė Darbo partijos sekretoriaus pareigas. 2005–2008 m. Darbo partijos sekretoriato atstovas Kauno, Marijampolės, Alytaus, Panevėžio apskrityse.

Nuo 2003 m. priklauso Jaunimo organizacijai DARBAS.

2008–2012 m. Seimo nario V. Gapšio padėjėjas-sekretorius.

Nuo 2012 m. LR Seimo narys, Darbo partijos frakcijos narys. 

## Šaltiniai
Raimundas Paliukas

**Raimundas Paliukas** (g. 1947 m. rugsėjo 14 d. Vilniuje) – Lietuvos politinis bei visuomenės veikėjas, LR Seimo narys.

## Biografija
1965 m. baigė Kauno 4-ąją vidurinę mokyklą. 1965–1970 m. studijavo Vilniaus universiteto Gamtos fakultete, įgijo inžinieriaus geologo bakalauro laipsnį.

1970–1987 m. Kauno hidrogeologijos ekspedicijoje užėmė hidrogeologo, padalinio vadovo, vyriausiausiojo inžinieriaus pareigas. 1987–1990 m. Gargždų naftos žvalgybos ekspedicijos viršininkas. 1990–1992 m. Klaipėdos rajono valdytojo pavaduotojas, atsakingas už infrastruktūrą ir pramonę. 1992–2004 m. įvairių energetikos bendrovių Klaipėdoje ir Vilniuje vadovas. 2001–2008 m. Lietuvos dujų asociacijos prezidentas, o 2000–2001 m. UAB „Gargždų Mida“ atstovybės Vilniuje vadovas.

2008 m. ėjo Lietuvos Respublikos aplinkos ministerijos viceministro pareigas. Nuo 2009-ųjų Lietuvos dujų asociacijos viceprezidentas, o jau 2011 m. ėjo AB „Suskystintos dujos“ generalinio direktoriaus patarėjo pareigas. 2012 m. buvo VšĮ „Valstybės iniciatyvos“ direktoriaus pavaduotojas strateginei plėtrai.

2012–2016 m. Lietuvos Respublikos Seimo narys.

## Šaltiniai
Repoliarizacija

**Repoliarizacija** biologijoje – tai membranos potencialo kitimas, kai jo vertė grįžta į neigiamą pusę po depoliarizacijos fazės.

Repoliarizacijos metu yra atidaromi lėtesni, įtampos reguliuojami kalio kanalai, kurie ir lemia membranos potencialo neigiamėjimą bei trumpą hiperpoliarizacijos periodą. Šie procesai trunka apie kelias milisekundes.

## Nuorodos
* 

## Šaltiniai
Ramybės potencialas

**Membranos ramybės potencialas** (arba **ramybės potencialas**) – santykinai nekintantis ramios ląstelės membranos potencialas, kurio reikšmė daugelyje ląstelių būna nuo -40 mV iki -90 mV.

## Kilmė
Ramybės potencialą apsprendžia:
* skirtumai tarp viduląstelinio ir užląstelinio skysčių jonų koncentracijos
* skirtingi jonų laidumai plazminėje membranoje, priklausomai nuo jono rūšies

Jonų koncentracijos, randamos žinduolių ląstelių citozolyje ir jų aplinkoje.

## Ramybės potencialai įvairiose ląstelėse
* Griaučių raumenų ląstelės : −95 mV
* Lygiųjų raumenų ląstelės: –60mV
* Astroglija: –80 to –90mV
* Neuronai: –60 to –70mV

## Taip pat skaitykite
* Veikimo potencialas
* Depoliarizacija
* Hiperpoliarizacija
* Membranos potencialas

## Šaltiniai
Amūro–Jakutsko magistralė

**Amūro–Jakutsko geležinkelis** arba **Amūro–Jakutsko magistralė** () – geležinkelio linija Rusijoje, jungianti Jakutijos miestus su Transsibiro ir Baikalo–Amūro magistralėmis. Prasideda Amūro srityje, Tyndos mieste, esančiame prie BAM’o. Toliau linija eina į šiaurę, kerta Stano kalnagūbrį ir driekiasi Jakutijos teritorija. 2019 m. nuolatiniam naudojimui atidarytas visas ruožas iki Žemutinio Bestiacho (Lenos dešiniajame krante, priešais Jakutską).

Pirmi magistralės statybos darbai pradėti dar 1930–1935 m., kai nutiesta Transsibiro geležinkelio atšaka į Tyndą. 1972 m. pradėjus BAM’o statybas, tęsta ir Amūro–Jakutsko linijos statyba. 1979 m. linija pasiekė Berkakitą, vėliau pratęsta iki Neriungrio. 2004 m. geležinkelis pasiekė Tomotą, 2007 m. Amgos upę, 2010 m. Žemutinį Bestiachą.

Jei Amūro-Jakutsko magistralės pradžia laikytina Skovorodino stotis prie Transsibiro geležinkelio, tai visas magistralės ilgis iki Žemutinio Bestiacho yra 1239 km. Iš jų 439 km sudaro nuolat naudojamas, keleivinis ruožas Skovorodinas–Neriungris, 368 km pagal laikiną eksploataciją veikiantis ruožas Neriungris–Tomotas ir 432 km statoma atkarpa Tomotas–Žemutinis Bestiachas. Ateities planuose yra linijos pratęsimas iki Magadano bei tunelio po Beringo sąsiauriu statybos.

Geležinkelio linija driekiasi per kalnuotą, amžino įšalo sukaustytą, tankiai upių išraižytą ir miškingą Sibiro dalį. Statant liniją, įrengti svarbūs tiltai per Giliujaus, Timptono, Čulmano, Aldano, Amgos upes, tunelis po Stano kalnagūbriu.

Pagrindinės stotys: Skovorodinas, Tynda, Nagornas, Zolotinka, Berkakitas, Neriungris, Čulmanas, Didysis Nimnyras, Aldanas, Žemutinis Kuranachas, Tomotas, Aukštutinė Amga, Ulu, Chaptagajus, Žemutinis Bestiachas.


File:Пассажирский поезд на станции Томмот.JPG|Keleivinis traukinys Tomote
File:Вперед на Беркакит.jpg|Traukinys į Berkakitą 1976 m.
File:Train-from-Tommot.jpg|Traukinys tarp Tomoto ir Neriungrio
File:Aldan station (1).jpg|Aldano geležinkelio stotis


## Šaltiniai
Berkakitas

**Berkakitas** () – miesto tipo gyvenvietė Rusijoje, pietų Jakutijoje, Neriungrio uluse, 7 km į pietryčius nuo Neriungrio, prie Mažojo Berkakito upės. Eina Lenos plentas, yra geležinkelio stotis prie Amūro–Jakutsko magistralės. Aptarnaujamas geležinkelio transportas. Yra kultūros namai, kelios mokyklos, ligoninė. Paminklas BAM'o statytojams.

## Istorija

Vietovardis kilęs nuo Berkakito upės. Šios pavadinimas vedamas iš evenkų *бэркэн* ('arbaletas'), tad Berkakitas – 'vieta, kur šaudoma arbaletais'.

Gyvenvietė susikūrė 1975 m., statant geležinkelio liniją iš Tyndos. 1977 m. suteiktas miesto tipo gyvenvietės statusas.

## Šaltiniai
Marius Jurgilas

**Marius Jurgilas** (g. 1979 m. kovo 6 d. Šiauliuose) – Lietuvos ekonomistas.

## Biografija
 
2001 m. baigė Vilniaus universiteto Ekonomikos fakultetą, 2007 m. – Konektikuto universitetą (*University of Connecticut*), ekonomikos mokslų daktaras

2000–2001 m. Vilniaus banko vadybininkas. 2001–2007 m. Konektikuto universiteto dėstytojas, tyrimų asistentas. 2007 m. ekonomikos mokslų daktaras. 2006 m. Europos Centrinio Banko tyrėjas. 2007–2008 m. – Elono universiteto JAV (*Elon University*) profesorius asistentas.

2008–2011 m. Anglijos banko ekonomistas, 2010–2011 m. ISM Vadybos ir ekonomikos universiteto vizituojantis profesorius. 2011–2013 m. Norvegijos banko Finansinio stabilumo tyrimų departamento ekonomistas. Nuo 2013 m. Lietuvos banko valdybos narys.

## Šaltiniai
Čulmanas

**Čulmanas** () – miesto tipo gyvenvietė Rusijoje, pietų Jakutijoje, Neriungrio uluse, 30 km į šiaurės rytus nuo Neriungrio, prie Čulmano upės. Eina Lenos plentas, yra geležinkelio stotis prie Amūro–Jakutsko magistralės, oro uostas. Vykdoma akmens anglių, aukso kasyba. Veikia šiluminė jėgainė. Trykšta mineralinės versmės.

## Istorija

1926 m. prie Čulmano upės įkurta ***Utiosno*** (*Утёсный*) gyvenvietė. Išaugo pradėjus anglių gavybą bei nutiesus Lenos plentą. 1941 m. suteiktas miesto tipo gyvenvietės statusas.

## Šaltiniai
Serebrianyj Boras

**Serebrianyj Boras** () – miesto tipo gyvenvietė Rusijoje, pietų Jakutijoje, Neriungrio uluse, 6 km į rytus nuo Neriungrio. Veikia Neriungrio šiluminė jėgainė, statybinių medžiagų kombinatas, vystoma maisto pramonė. Yra vidurinė mokykla, kultūros namai, ligoninė, cerkvė.

## Istorija

Įkurtas 1978 m., statant elektrinę. Tais pačiais metais suteiktas miesto tipo gyvenvietės statusas.

## Šaltiniai
Adrian Lulgjuraj

**Adrian Lulgjuraj** (g. 1980 m. rugpjūčio 19 d. Ulcinyje, Jugoslavijoje, dabartinė Juodkalnija) – Albanijos dainininkas, kilęs iš Juodkalnijos. Kartu su Bledaru Seiko jis atstovavo Albanijai 2013 m. Eurovizijoje Malmėje su daina „Identitet“.

## Biografija
Adrian gimė pajūrio mieste Ulcinyje (albanų kalba: *Ulqin*), esančiame šalia Albanijos sienos. Jis yra žinomas dėl savo labdaros darbo ir originalaus žanro muzikos. Jis dalyvauja įvairiuose TV šou ir muzikos festivaliuose, tokiuose kaip *„Top Fest“*.

## Diskografija
* 2011: „Të mori një det“
* 2012: „Identitet“ (su Bledaru Seiko)
* 2012: „Evoloj“

## Nuorodos

* Daina ''Identitet'' (su Bledar Sejko)

|-
Vilius Orvidas

**Vilius Orvidas** (1952 m. rugpjūčio 18 d. Gargždelėje, Salantų rajone – 1992 m. rugpjūčio 5 d. ten pat) – Lietuvos menininkas akmentašys, Orvidų akmens muziejaus įkūrėjas.

## Biografija

Vilius Orvidas gimė Gargždelės kaime, Salantų rajone. Paveldėjo iš tėvo Kazimiero Orvido ir senelio Jono Orvido akmens apdirbimo meną. Kurdavo originalius antkapinius paminklus bei savo išskirtiniu stiliumi pasižyminčias skulptūras. Sisteminių meno studijų neturėjo, nors tėvo prašomas bandė gauti Liaudies Meistro vardą. Sodybą, kurioje gyveno ir dirbo, pavertė originaliu muziejumi - ekspozicija po atviru dangumi. Tarybinei valdžiai persekiojant nuolatos kildavo grėsmė, jog bus sunaikintas savavališkai kuriamas muziejus, kuriame dominavo religinė tema. Paklaustas nuo ko viskas prasidėjo, Vilius atsakydavo jog apsiėmė "gelbėti" akmenis ir ąžuolus. Ne vienas tuometinis sunkvežimio vairuotojas gerai žinojo kelią į Viliaus sodybą ir tai, jog už akmenų priekabą jis sumokės, kiek paprašytas. Vilius Orvidas dažnai minėdavo, jog kūrybinių idėjų, bei sąmoningo gyvenimo apsisprendimui turėjo įtakos Žemaitijos mąstytojas Justinas Mikutis, kuris lankydavosi sodyboje. Prasidėjus Atgimimui, sodyba tapo dideliu traukos centru jaunimui, menu besidomintiems žmonėms bei svečiams iš užsienio. Vasaromis, o vėliau ir žiemos metu, gausūs būriai žmonių, neretai turintys priklausomybę nuo alkoholio ar narkotikų, dvasinės ar socialinės užuovėjos ieškantys, neribotam laikui apsistodavo sodyboje. Vienu metu sodyboje nakvynei susirinkdavo iki 100 lankytojų į ką Vilius atsakydavo - "aš čia nieko netvarkau, tegu Aukščiausiasis daro" palikdamas savieigai organizacinius ypatumus.

1989 m. rugpjūčio 16 d. Vilius priėmė Lietuvos Mažesniųjų brolių pranciškonų vienuolio įžadus pasirinkdamas brolio Gabrieliaus vardą. 

Mirė nuo širdies ligos.

Šiuo metu sodybą prižiūri Viliaus sesuo Palmyra su šeima.

Garsus išeivijos menininkas Jonas Mekas žavėdamasis Orvido kūryba, siūlė sodybą paskelbti UNESCO pasaulio paveldo objektu.

## Galerija


Vaizdas:DSC 0033.JPG
Vaizdas:Rupintojelis Viliaus.jpeg
Vaizdas:Viliaus sodyba2.jpeg


## Nuorodos

* „Sodyba“ (), 1980, dok. f., rež. Leonidas Bažanovas.
* „Čia mano nieko nėra“, 1989, dok. f., rež. Henrikas Šablevičius.
* „Akmenorius“, 1994, rež. Antanas Maciulevičius.
* „Vilius Orvidas“, 2001, dok. f., rež. Vytautas V. Landsbergis.
* „Kitoks Vilius Orvidas“, (atsiminimai, sudar. Daina Parulskienė), Dialogo kultūros institutas, 2003, 224 psl., ISBN 9955-54-511-9.
* „Vilis“, 2005, spektaklis, rež. Vytautas V. Landsbergis.
* Vytautas V. Landsbergis „Orvido knyga. Viliaus Orvido mintys. / The book of Vilius Orvidas.“, Kronta, 2008, 120 psl., ISBN 978-9955-734-71-0.

## Šaltiniai
Didysis Nimnyras

**Didysis Nimnyras** (, ) – gyvenvietė Rusijoje, pietų Jakutijoje, Aldano uluse, 76 km į pietus nuo Aldano, prie Didžiojo Nimnyro upės. Eina Lenos plentas, yra geležinkelio stotis prie Amūro–Jakutsko magistralės.

## Istorija

Įkurtas 1929 m. kaip pakelės punktas prie Lenos plento. 1973 m. suteiktas miesto tipo gyvenvietės statusas, bet 2005 m. grąžintas kaimo gyvenvietės statusas.
Didysis Nimnyras (upė)

**Didysis Nimnyras** (, ) – upė Rusijoje, pietų Jakutijoje; Aldano dešinysis intakas. Prasideda Aldano kalnyne, Vakarų Jangų kalnagūbrio šlaituose, susiliejus Chamas Nimgerkano ir Unga Nimgerkano upėms. Pradžioje teka į rytus, šiaurę, vėliau – į šiaurės vakarus. Įteka į Aldaną 1888 km nuo jo žiočių.

Didesni intakai: Tomotas (dešinysis), Chardogasas (kairysis).

Upė užšąla spalį, atitirpsta balandį. Prie upės yra Didžiojo Nimnyro gyvenvietė.

## Šaltiniai
Žemutinis Kuranachas

**Žemutinis Kuranachas** (, ) – miesto tipo gyvenvietė Rusijoje, pietų Jakutijoje, Aldano uluse, 28 km į šiaurės rytus nuo Aldano, prie Didžiojo Kuranacho upės. Eina Lenos plentas, yra geležinkelio stotis prie Amūro–Jakutsko magistralės. Aukso gavyba, aptarnaujamas kalnakasybos kombinatas. Yra kultūros namai, gimnazija, vidurinė mokykla, medicinos punktas.

## Istorija

Įkurtas 1947 m. pradėjus aukso paieškas Didžiojo Kuronacho baseine. 1950 m. suteiktas miesto tipo gyvenvietės statusas.

## Šaltiniai
Ulu

**Ulu** (, ) – gyvenvietė Rusijoje, pietų Jakutijoje, Aldano uluse, 188 km į šiaurės rytus nuo Tomoto, prie Ulu upės (Amgos intakas). Eina Lenos plentas, statoma geležinkelio stotis prie Amūro–Jakutsko magistralės. Veikia remonto dirbtuvės, kavinė.

## Istorija

Įkurtas 1953 m. kaip remonto stotis ir degalinė prie Lenos plento.

Gyvenvietės pavadinimas jakutų kalba „didysis“.
Sean Hayes

**Sean Patrick Hayes** (g. 1970 m. birželio 26 d. Čikagoje, Ilinojuje, Jungtinėse Valstijose) – amerikiečių aktorius, komikas ir prodiuseris.

Geriausiai žinomas iš NBC situacijų komedijos „Will & Grace“, kuriame atliko pagrindinio serialo veikėjo Jack McFarland vaidmenį. Komedijoje vaidino visus aštuonis sezonus (1998–2006). Aktoriaus vaidyba seriale buvo teigiamai įvertinta kritikų, Sean Hayes buvo nominuotas šešiems „Auksiniams gaubliams“, laimėjo vieną „Emmy“  (nominuotas buvo septynis kartus iš eilės) ir keturis Ekrano aktorių gildijos apdovanojimus.

Yra vaidinęs įvairiuose kino filmuose, įskaitant „Cats & Dogs“ (2001), „The Cat in the Hat“ (2003), „Pieces of April“ (2003), „Martin and Lewis“ (2002). Atliko epizodinius vaidmenis garsiuose televizijos serialuose „30 Rock“, „Parks and Recreation“, „American Dad!“ „Up All Night“, „Scrubs“ ir „Smash“.

2010 m. vaidino miuzikle „Promises, Promises“. Už vaidybą teatre buvo nominuotas prestižiniam „Tony“ apdovanojimui.

Aktorius po „Will & Grace“ pabaigos užsiima ir įvairių televizijos serialų ir filmų prodiusavimu. Prodiusavo keturis televizijos filmus, mistinį serialą „Grimm“, komediją „Hot in Cleveland“, keletą „The Soul Man“ serijų. 

2013 m. Sean Hayes gavo pagrindinį vaidmenį situacijų komedijoje „Sean Saves the World“, kuriame jam paskirtas išsiskyrusio gėjaus tėvo vaidmuo. Serialą planuojama pradėti rodyti nuo 2013 m. spalio 3 d. NBC kanalu.
Oimiakono ulusas

**Oimiakono ulusas** (, ) – ulusas rytinėje Jakutijoje. Administracinis centras – Ust Nera.

## Geografija

Uluso teritorija kalnuota, rytuose iškilęs Neros plokščiakalnis, centre – Tas Kystabyto kalnagūbris, vakaruose – Janos-Oimiakono kalnynas ir Elgio plokščiakalnis, pietvakariuose siekia Suntar Chajatos kalnagūbrį, o šiaurėje – Čerskio kalnagūbrį. Krašto upės priklauso Indigirkos baseinui: Indigirka, Nera, Kiuentė, Elgis. Telkšo daug ežerų, iš kurių garsiausias – Labynkyras.

Vidutinė sausio mėnesio temperatūra yra -46 °C, liepos mėnesio +15 °C. Vidutinis metinis kritulių kiekis – 200–220 mm. Uluso teritorijoje yra šiaurės pusrutulio šalčio polius (-69,6 °C).

Uluso teritorija eina Kolymos traktas.

## Gyventojai

Tautinė sudėtis (2002 m.):
* rusai – 57 %
* jakutai – 23 %
* ukrainiečiai – 10 %
* evenai – 2 %
* kiti – 8 %

## Gyvenvietės

Pagrindinės uluso gyvenvietės:
* Oimiakonas
* Tomtoras
* Ust Nera
* Artykas
* Orto Balaganas
* Teriutas
* Jučiugėjus

## Nuorodos
* Uluso žemėlapis
Neros plokščiakalnis

**Neros plokščiakalnis** () – plokščiakalnis Rusijoje, pietryčių Sibire, Jakutijoje ir Magadano srityje. Įsiterpęs tarp Čerskio kalnagūbrio šiaurės rytuose, Kolymos aukštupio kalnyno pietryčiuose ir Tas Kystabyto kalnagūbrio pietvakariuose. Ilgis 130 km, plotis 50–70 km. Aukštis tarp 700 ir 1500 m.

Auga maumedžių retmiškiai, žemųjų pušų ir krūminių alksnių sąžalynai, aukščiau 1200 m – kalnų tundra. Kalnyne prasideda Neros baseino upės.

## Šaltiniai
Debra Messing

**Debra Lynn Messing** (g. 1968 m. rugpjūčio 15 d. Brukline, Niujorke, Jungtinėse Valstijose) – amerikiečių aktorė, geriausiai žinoma iš televizijos serialų „Will & Grace“, „The Starter Wife“ ir „Smash“.

Pasaulinę šlovę aktorė įgijo gavusi pagrindinį vaidmenį NBC situacijų komedijoje „Will & Grace“. Seriale aktorė atliko gėjaus teisininko Vilo Trumano (vaid. Eric McCormack) geriausios draugės interjero dizainerės Greisės Adler vaidmenį. Komedijoje Messing vaidino visus aštuonis sezonus nuo 1998 iki 2006 m. (194 serijose). Aktorės vaidyba seriale buvo ypač gerai įvertinta tarp kritikų, Messing už vaidmenį „Will & Grace“ nominuota penkiems „Emmy“ apdovanojimams (laimėjo 2003 m.), šešiems „Auksiniams gaubliams“ ir septyniems Ekrano aktorių gildijos apdovanojimams.

2007 m. Messing atliko pagrindinį mini serialo „The Starter Wife“ vaidmenį. Vaidino Molly Kagan, 41-erių metų motiną. Serialas buvo itin pasisekęs, buvo nominuotas dešimt „Emmy“. Messing už vaidybą mini seriale buvo nominuota visiems prestižiniams televizijos apdovanojimams, įskaitant du „Auksiniu gaublius“.

Vaidinusi keliuose kino filmuose, įskaitant „Along Came Polly“, „The Wedding Date“ ir „Nothing Like the Holidays“. Įgarsinusi keletą personažų animaciniuose filmuose („Garfiels“ ir „Open Season“).

Atliko pagrindinį Džulijos Hjuston vaidmenį muzikiniame NBC seriale „Smash“. Vaidino du serialo sezonus 2012–2013 m. Aktorė buvo nominuota keliems nežymiems apdovanojimams.
Jonas Radvila

**Jonas [[Radvila]]** gali reikšti:

* Jonas Radvila I (1474–1522)
* Jonas Radvila III (~1492–1542)
* Jonas Jurgis Radvila (1588–1625)
* Jonas Albertas Radvila (1591–1626)
* Jonas Mikalojus Radvila (1681–1729)
Tas Kystabytas

**Tas Kystabytas** () arba **Saryčevo kalnagūbris** (*хребет Сарычева*) – kalnagūbris Rusijoje, šiaurės rytų Sibire, Jakutijoje. Ilgis ~200 km (iš šiaurės vakarų į pietryčius), įsiterpęs Indigirkos ir jos intako Neros tarpupyje. Aukštis iki 2341 m. Sudarytas iš aleurolitų ir argilitų, praskirtų granitinėmis intruzijomis. Būdingas aukštikalnių reljefas.

Žemutinėje šlaitų dalyje auga maumedžių retmiškiai, aukščiau – kalnų tundra ir miškastepių plotai.

Vienas iš kalnagūbrio pavadinimų suteiktas poliarinio keliautojo Gavrilo Saryčevo garbei.

## Šaltiniai
Elgio plokščiakalnis

**Elgio plokščiakalnis** () – plokščiakalnis Rusijoje, rytų Jakutijoje; Janos-Oimiakono kalnyno dalis. Įsiterpęs tarp Verchojansko ir Čerskio kalnagūbrių, Elgio ir Delinios baseinuose. Aukštis iki 1590 m (vidutinis – 1200–1400 m). Sudarytas iš smiltainio ir aleurolitų. Gausu ežerų ir pelkių. Būdinga tundra, šlaituose – žemųjų pušų sąžalynai, slėniuose – maumedžių retmiškiai, salpose – gluosnių ir topolių miškeliai.

## Šaltiniai
Suntar Chajata

**Suntar Chajata** (, ) – kalnagūbris Rusijoje, šiaurės rytų Sibire, Jakutijos ir Chabarovsko krašto teritorijoje. Sudaro Aldano, Indigirkos ir Ochotsko jūros upių vandenskyrą. Nusidriekęs 450 km, iškyla iki 2959 m (Mus Chajos k.). Būdingas aukštikalnių reljefas, plyti ledynai (bendras plotas 2000 km²) ir tarynai (daugiamečiai ampalai, jų plotas 800 km²).

Būdingi maumedžių retmiškiai, besikaitaliojantys su krūmynine kalnų tundra.

## Šaltiniai
Nera (Indigirka)

**Nera** (, ) – upė Rusijoje, daugiausia rytų Jakutijoje; Indigirkos dešinysis intakas. Prasideda ties Jakutijos ir Magadano srities riba susiliejus Deliankiro ir Chudžacho upėms. Ilgis su Deliankiru – 331 km. Teka į šiaurės vakarus Neros plokščiakalniu. Įteka į Indigirką 1404 km nuo jos žiočių, ties Ust Nera.

Didžiausi intakai: Artykas, Burustachas, Andygyčanas.

Upė užšąla spalį, nuo gruodžio ar sausio iki balandžio būna peršalusi iki dugno, atitirpsta gegužę. Vandeningiausia būna birželį (vid. 508,6 m³/s).

Prie Neros yra Artyko, Ust Neros gyvenvietės, greta nutiestas Kolymos traktas.

## Šaltiniai
Nera

**Nera** gali reikšti:
* Nera – upė Rusijoje, Indigirkos intakas;
* Nera – upė Italijoje, Tibro intakas;
* Nera – upė Rumunijoje ir Serbijoje, Dunojaus intakas.
Elgis

**Elgis** (, ) – upė Rusijoje, rytų Jakutijoje; Indigirkos kairysis intakas. Prasideda susiliejus Degdegos ir Kao upėms. Teka daugiausia į rytus Elgio plokščiakalniu. Įteka į Indigirką 1493 km nuo jos žiočių.

Didžiausi intakai: Tobyčanas, Utačanas (kairieji), Didysis Serelikanas, Ajaba (dešinieji).

Užšąla spalį, atitirpsta gegužę arba birželio pradžioje. Potvynis trunka nuo birželio iki rugsėjo vidurio. Prie Elgio yra nebegyvenama Elginskio gyvenvietė.

## Šaltiniai
Piotras Silkinas

**Piotras Silkinas** (*Петр Силкин*; g. 1941 m. rugpjūčio 6 d. Vitebskas) – Lietuvos ultra ilgų nuotolių bėgikas, pasaulio 1000 mylių bėgimo rekordininkas. Daugkartinis vienos paros bėgimų Lietuvoje iniciatorius ir nugalėtojas. 13 kartų dalyvavo vienos paros bėgime (Odesoje, Ukrainoje, Rusijoje, Lietuvoje, Daugpilyje), 2 kartus – šešių parų (bėgo dieną naktį) bėgime Odesoje. 1998 m. Australijoje pagerino planetos 1000 mylių bėgimo rekordą, kuris galioja iki šiandien.

## Pasiekimai

## Šaltiniai
Kiuentė

**Kiuentė** () – upė Rusijoje, rytų Jakutijoje; Indigirkos kairysis intakas. Prasideda susiliejus Suntaro ir Agajakano upėms, prasidedančiomis Suntar Chajatos kalnuose. Teka daugiausia į šiaurę Oimiakono kalnynu. Įteka į Indigirką 1493 km nuo jos žiočių.

Didžiausi intakai: Brjungjadė (kairysis), Jučugėj Jurjachas (dešinysis).

Užšąla spalį, atitirpsta gegužės pradžioje. Pakrantės negyvenamos.

## Šaltiniai
Litesound

**Litesound** – Baltarusijos poproko vaikinų grupė. Susikūrė 2005 metais, grupę sudaro broliai – Dmitrijus ir Vladimiras Kariakinai, italų dainininkas Jakopas Masa (*Jacopo Massa*), rusų gitaristas Aleksas Kolčinas ir Baltarusijos būgnininkas Ignatas Jakovičius.

Jų pirmasis albumas „Going to Hollywood“, buvo išleistas 2010 metais. 2012 metais grupė pasirinkta atstovauti Baltarusijai 2012 m. „Eurovizijos“ dainų konkurse su daina „We Are the Heroes“ 

## Diskografija

### Albumai
* *Going to Hollywood* (2010 m.)
* *Litesound* (2018 m.)

### Singlai
* „Solo per te“ (2010 m.)
* „We Are the Heroes“ (2012 m.)

## Nuorodos
* Grupės tinklalapis 

|-
Tomtoras

**Tomtoras** () – gyvenvietė Rusijoje, rytų Jakutijoje, Oimiakono uluse, Verchojansko kalnagūbrio įduboje, 30 km į šiaurės vakarus nuo Oimiakono, prie Kuidusuno upės. Yra oro uostas, praeina senasis Kolymos trakto ruožas. Yra mokykla, ligoninė, biblioteka, kultūros namai, krašto muziejus. Tomtoras žinomas kaip viena šalčiausių vietų Šiaurės pusrutulyje, savo temperatūra artimas Oimiakonui ir Verchojanskui (vidutinė metinė -16 °C, nepatvirtinta žemiausia -71,2 °C).

## Istorija

Tarybiniais metais veikė belaisvių stovyklos, čia kalėjo žymus rusų rašytojas ir rezistentas Varlamas Šalamovas.
1991 m. referendumas dėl Lietuvos nepriklausomybės

**1991 m. referendumas dėl Lietuvos nepriklausomybės** (oficialiai **Gyventojų visuotinė apklausa dėl Lietuvos Respublikos nepriklausomybės**) vyko 1991 m. vasario 9 dieną. Tai buvo pirmasis referendumas Lietuvos istorijoje.

Referendumo klausimas:

Ar jūs už tai, kad Lietuvos valstybė būtų nepriklausoma demokratinė respublika?


Šiame referendume dalyvavo 2 247 810 rinkėjų (84,74 procento nuo bendro rinkėjų skaičiaus). Iš jų 2 028 339 rinkėjai (90,24 procento nuo dalyvavusių skaičiaus) pritarė Lietuvos nepriklausomybės paskelbimui. 147 040 rinkėjų atsakė neigiamai.

## Istorija
1991 m. vasario 17 d. buvo suplanuotas visasąjunginis referendumas dėl TSRS ateities. Nepriklausomybę 1990 m. paskelbusi Lietuva ruošėsi šį referendumą boikotuoti, tačiau buvo baiminamasi, kad nieko nesiimant TSRS valdžia laikys, jog Lietuva pritaria TSRS išsaugojimui. Todėl buvo nutarta surengti referendumą dėl pritarimo pirmajam ruošiamos Konstitucijos straipsniui „Lietuvos valstybė yra nepriklausoma demokratinė respublika“.

## Šaltiniai

## Nuorodos
* Gyventojų visuotinė apklausa dėl Lietuvos Respublikos nepriklausomybės
* 1991 m. vasario 9 d. visuotinė Lietuvos gyventojų apklausa (plebiscitas) ir pirmieji diplomatiniai pripažinimai, lrs.lt 
* Referendumo dėl Lietuvos nepriklausomybės balsų skaičiavimas Kauno miesto Muravos rinkiminėje apygardoje (video)